दिल्ली गणेश

गणेशन किंवा दिल्ली गणेश (तमिळ: டெல்லி கணேஷ்) (१ ऑगस्ट, इ.स. १९४४:तिरुनलवेली - ९ नोव्हेंबर, २०२४)   हे एक भारतीय अभिनेता होते ज्यांनी मुख्यतः तमिळ सिनेमा आणि मालिकांमध्ये सहाय्यक भूमिका केल्या होत्या. त्यांच्या शानदार कारकिर्दीत त्यांनी साकारलेल्या भूमिकांच्या अष्टपैलुत्वासाठी ते प्रसिद्ध होते. त्यांनी ४०० हून अधिक चित्रपटांमध्ये काम केले. के. बालचंदर यांनी त्यांना दिल्ली गणेश हे रंगमंचाचे नाव दिले होते. तमिळ चित्रपटसृष्टीत त्यांची ओळख के. बालचंदर यांनी पत्तीना प्रवेशम (१९७६) या चित्रपटाद्वारे केली होती.

गणेश यांचा जन्म १ ऑगस्ट १९४४ रोजी तामिळनाडूच्या सध्याच्या टेंकासी जिल्ह्यातील किझापवूर येथे झाला. त्यांचे प्रारंभिक शिक्षण सध्याच्या थुथुकुडी जिल्ह्यातील वल्लनाडू येथे झाले. त्यांना एक मोठी बहीण आणि एक लहान भाऊ होता. १९७६ मध्ये, दिल्ली गणेशने दक्षिण चित्रपट निर्माते बालचंदर यांच्या पत्तीना प्रवेशम या चित्रपटाद्वारे अभिनेता म्हणून आपल्या अभिनय कारकिर्दीला सुरुवात केली. राजधानी दिल्लीतील दक्षिण भारत नाटक सभेचे ते सदस्यही होते. अभिनेता म्हणून फिल्मी दुनियेत येण्यापूर्वी दिल्ली गणेश यांनी हवाई दलात सेवा बजावली होती. १९६४ ते १९७४ अशी सुमारे १० वर्षे त्यांनी भारतीय हवाई दलात सेवा बजावली.

 मृत्यू 
९ नोव्हेंबर २०२४ रोजी चेन्नई येथे गणेश यांचा मृत्यू झाला. मृत्यू समयी ते ८० वर्षाचे होते.

 संदर्भ आणि नोंदी 

वर्ग:तमिळ चित्रपट अभिनेते
वर्ग:इ.स. १९४४ मधील जन्म
वर्ग:पुरुष चरित्रलेख